ROMÂNĂ

Apple Inc.
Contract de licență software pentru iTunes pentru Windows

Vă rugăm să citiți cu atenție acest contract de licență software (“Licență”) înainte de a utiliza software-ul Apple. Prin utilizarea software-ului Apple, sunteți de acord cu obligația de a respecta clauzele prezentei Licențe. Dacă nu sunteți de acord cu clauzele acestei Licențe, nu utilizați software-ul. Dacă nu sunteți de acord cu termenii Licenței, puteți returna software-ul Apple în locul în care l-ați obținut, pentru a obține rambursarea contravalorii acestuia. Dacă software-ul Apple a fost accesat electronic, faceți clic pe „nu sunt de acord/refuz”. Pentru software-ul Apple care însoțește hardware-ul cumpărat de dvs., trebuie să returnați întregul pachet de hardware/software pentru a obține o rambursare a contravalorii acestuia. 

Notă importantă: În măsura în care acest software poate fi utilizat pentru a reproduce materiale, licența sa vă este acordată doar pentru reproducerea materialelor neprotejate prin drepturi de autor, materialelor pentru care dețineți dreptul de autor sau a materialelor pe care sunteți autorizat ori pentru care dispuneți de o permisiune legală de a le reproduce. În măsura în care acest software poate fi utilizat pentru accesarea la distanță a fișierelor muzicale pentru ascultare între computere, accesarea la distanță a muzicii protejate prin drepturi de autor este furnizată numai pentru utilizarea legală în scopuri personale sau după cum este permis în oricare alt mod legal. Dacă aveți dubii în legătură cu dreptul dvs. de a copia sau de a permite accesul la un material, contactați consilierul dvs. juridic. 

1. Generalități. 
A. Software-ul Apple și al unor terțe părți, documentația și toate fonturile care însoțesc prezenta Licență, fie că se află pe disc, în memoria doar pentru citire sau în orice altă formă (denumite colectiv “Software Apple”) vă sunt licențiate și nu sunt vândute de către Apple Inc. („Apple”) pentru a fi utilizate doar în conformitate cu clauzele prezentei Licențe. Apple și/sau concesionarii săi își păstrează dreptul de proprietate asupra Software-ului Apple în sine și își rezervă toate drepturile care nu vă sunt acordate în mod expres. 

B. Apple, la discreția sa, poate pune la dispoziție upgrade-uri sau actualizări viitoare la Software-ul Apple pentru computerul dvs. compatibil. Upgrade-urile și actualizările, dacă există, nu trebuie să includă obligatoriu toate caracteristicile software existente sau caracteristicile noi pe care le lansează Apple pentru modelele mai noi sau alte modele de computer. Clauzele prezentei Licențe vor guverna orice upgrade sau actualizare software furnizată de Apple care înlocuiește și/sau suplimentează produsul Software Apple original, în afara cazului în care asemenea upgrade sau actualizare este însoțită de o licență separată, caz în care vor guverna clauzele licenței respective.

C. Titlul și drepturile de proprietate intelectuală din și pentru orice conținut afișat sau accesat prin intermediul Software-ului Apple aparțin proprietarului conținutului respectiv. Acest conținut poate fi protejat prin drepturi de autor sau alte legi și tratate privind proprietatea intelectuală și poate face obiectul clauzelor de utilizare ale terței părți care furnizează conținutul respectiv. Această Licență nu vă acordă niciun drept de a utiliza astfel de conținut și nici nu garantează că un astfel de conținut va continua să fie disponibil pentru dvs.

2. Utilizările permise de licență și restricțiile. 
A. Licență. Sub incidența termenelor și condițiilor acestei Licențe:
(i) Cu excepția cazului în care ați obținut Software-ul Apple în conformitate cu descrierea din Secțiunea 2A(ii) de mai jos, vă este acordată o licență limitată, neexclusivă, pentru a descărca, instala și utiliza o (1) copie a Software-ului Apple pe fiecare computer compatibil pe care îl dețineți sau controlați. 

(ii) Dacă ați obținut Software-ul Apple din Microsoft Store, vă este acordată o licență limitată, netransferabilă, neexclusivă, pentru a descărca, instala și utiliza o (1) copie a Software-ului Apple pe fiecare computer compatibil care este afiliat contului Microsoft pe care îl utilizați pentru a accesa Microsoft Store.

B. Alte restricții de utilizare. În măsura în care Software-ul Apple poate fi utilizat pentru a reproduce materiale, o astfel de utilizare este limitată la reproducerea materialelor neprotejate prin drepturi de autor, a materialelor pentru care dețineți dreptul de autor sau a materialelor pe care sunteți autorizat sau pentru care dispuneți de o permisiune legală de a le reproduce. Nu puteți face disponibil Software-ul Apple într-o rețea în care ar putea fi utilizat de mai multe computere simultan. Aveți dreptul să realizați o singură copie a Software-ului Apple într-o formă citibilă de către mașină doar cu rol de copie de siguranță, cu condiția imperativă ca această copie de siguranță să includă toate înștiințările despre drepturile de autor și alte drepturi de proprietate conținute în original. Pe lângă restricțiile enunțate mai sus, bibliotecile proprietare Apple (“DLL-urile Apple”) incluse în Software-ul Apple sunt licențiate numai pentru utilizarea împreună cu Software-ul Apple, cu excepția cazului că dacă sunteți un dezvoltator WebKit, puteți utiliza DLL-urile Apple în scopuri personale sau pentru afaceri interne legate de dezvoltarea de către dvs. a WebKit în conformitate cu licențele relevante WebKit <https://webkit.org/>. 

C. Fără procedee de reverse-engineering. Nu vă sunt permise și sunteți de acord să nu întreprindeți, sau să permiteți altora să întreprindă, copierea (cu excepția celei permise în mod expres de prezenta Licență), decompilarea, procedee de reverse-engineering, dezasamblarea, încercarea de a deriva codului sursă, decriptarea, modificarea sau crearea de lucrări derivate ale Software-ului Apple sau ale oricăror servicii furnizate de Software-ul Apple sau ale oricărei părți a acestora (cu excepția cazului și doar în măsura în care oricare dintre restricțiile precedent menționate este interzisă prin dispoziții legale sau prin condițiile de licențiere ce guvernează utilizarea Componentelor Open-Source ce pot fi incluse în Software-ul Apple).

D. Kitul VoiceOver - actualizări automate. Atunci când utilizați kitul VoiceOver, Software-ul Apple va verifica periodic la Apple dacă există actualizări pentru regulile de pronunțare utilizate de VoiceOver pentru a genera elementele enunțate pe care le auziți atunci când ați selectat VoiceOver. Dacă este disponibilă o actualizare pentru pronunție, actualizarea va fi descărcată automat pe computer dvs. și, atunci când ați selectat VoiceOver, noua versiune a elementelor enunțate va fi generată și sincronizată cu iPod-ul dvs. Versiunea veche a elementelor enunțate nu va mai fi disponibilă. Aceste actualizări automate nu vor modifica conținutul media efectiv (de ex., muzica, clipurile video, podcasturile) de pe iPod-ul dvs. sau din biblioteca dvs. iTunes.

E. Open Source. Anumite componente ale Software-ului Apple și programele open source ale terților incluse în Software-ul Apple au fost sau pot fi puse la dispoziție de către Apple pe site-ul său web Open Source (https://www.opensource.apple.com/) (denumite în mod colectiv „Componente open source”). Puteți modifica sau înlocui doar aceste componente open source, în următoarele condiții: (i) Software-ul Apple modificat rezultat este utilizat în locul Software-ului Apple nemodificat pe un singur computer; și (ii) respectați celelalte termene ale prezentei Licențe și orice termene de licențiere aplicabile care guvernează utilizarea Componentelor Open-Source. Apple nu are obligația de a furniza întreținere, asistență tehnică sau de altă natură pentru Software-ul Apple modificat rezultat.

3. Transferarea. Sunt interzise închirierea, darea în leasing, împrumutul, redistribuirea sau sublicențierea Software-ului Apple. Software-ul Apple obținut din Microsoft Store nu este transferabil. Dacă vă vindeți computerul unei terțe părți, trebuie să eliminați Software-ul Apple de pe computer înainte de a proceda astfel. Cu toate acestea, pentru Software-ul Apple pe care l-ați obținut direct de la Apple (de exemplu, prin descărcare de la https://www.apple.com/itunes/download/), puteți realiza o transferare unică și permanentă a tuturor drepturilor dvs. de licență asupra Software-ului Apple către o altă parte, în următoarele condiții: (a) transferul trebuie să includă Software-ul Apple în integralitatea sa, inclusiv toate părțile componente și această Licență; (b) nu veți păstra nici o copie a Software-ului Apple, integrală sau parțială, inclusiv copiile stocate pe un computer sau pe un alt dispozitiv de stocare; și (c) partea care va primi Software-ul Apple va lua la cunoștință și va accepta termenele și condițiile din prezenta Licență. 

4. Consimțământul referitor la utilizarea datelor. 
A. Date de diagnoză și utilizare. Dacă alegeți să permiteți colectarea datelor de diagnoză și utilizare, sunteți de acord că Apple, societățile sale subsidiare și agenții săi pot colecta, întreține, procesa și utiliza informații de diagnoză, tehnice, de utilizare și aferente, incluzând, fără limitare, identificatori unici de sistem și hardware, informații despre computerul, sistemul, software-ul și perifericele dvs, informații care sunt colectate periodic pentru a furniza și îmbunătăți produsele și serviciile Apple, facilita furnizarea de actualizări software, asistență pentru produs și alte servicii (dacă este cazul) asociate Software-ului Apple și pentru a verifica respectarea termenelor prezentei Licențe. Apple poate utiliza aceste informații, atât timp cât acestea sunt colectate într-o formă care nu vă identifică personal, în scopurile prezentate mai sus. 

B. Date despre bibliotecă. Software-ul Apple conține funcționalități care se bazează pe informații despre biblioteca dvs. iTunes. Dacă optați să partajați informații despre biblioteca dvs. iTunes cu Apple, sunteți de acord cu transmiterea, colectarea, întreținerea, procesarea și utilizarea acestor informații, incluzând fără limitare numele artiștilor, albumelor și melodiilor din biblioteca dvs. de către Apple, societățile subsidiare și agenții Apple pentru furnizarea și îmbunătățirea unor asemenea funcționalități. Puteți opta oricând împotriva partajării informațiilor accesând preferințele Software-ului Apple și deselectând caseta de validare corespunzătoare din secțiunea Store a preferințelor.

C. Politica de confidențialitatea. Informațiile dvs. vor fi tratate întotdeauna în conformitate cu Politica de confidențialitate Apple, care poate fi vizualizată la: https://www.apple.com/legal/privacy/.

5. iTunes Store și alte servicii. 
A. Software-ul Apple poate permite accesul la iTunes Store de la Apple, Apple Music și alte servicii și site-uri web aparținând Apple sau unor terțe părți (denumite colectiv și individual “Servicii”). Este posibil ca aceste Servicii să nu fie disponibile în toate limbile sau în toate țările. Utilizarea Serviciilor necesită acces la Internet, iar utilizarea anumitor Servicii poate necesita un ID Apple sau poate necesita din partea dvs. acceptarea unor condiții de utilizare suplimentare și poate face obiectul unor costuri suplimentare.

B. Prin utilizarea acestui software în asociere cu un ID Apple, un cont iTunes Store sau un cont iCloud, acceptați condițiile de utilizare aplicabile contului respectiv, precum cea mai recentă versiune a Termenelor și condițiilor Serviciilor Media Apple, pe care le puteți accesa și consulta la https://www.apple.com/legal/itunes/ww/ sau, respectiv, a Termenelor și condițiilor iCloud, aflate la https://www.apple.com/legal/icloud/ww/. Dacă nu sunteți de acord cu termenele și condițiile pentru un astfel de cont, nu utilizați Software-ul Apple asociat contului respectiv.

C. Înțelegeți că prin utilizarea oricăruia dintre Servicii este posibil să întâlniți conținut ce poate fi considerat ofensator, indecent sau discutabil, conținut care poate sau nu să fi fost identificat ca având limbaj explicit. Cu toate acestea, sunteți de acord să utilizați Serviciile pe propriul risc, iar Apple nu va fi răspunzător pentru conținutul care poate fi considerat ofensator, indecent sau discutabil. Tipurile de conținut (inclusiv genuri, sub-genuri și categorii și sub-categorii Podcast și similare) și descrierile sunt furnizate pentru comoditatea dvs. și luați la cunoștință și sunteți de acord că Apple nu garantează acuratețea acestora.

D. Unele Servicii pot afișa, include sau pune la dispoziție conținut, date, informații, aplicații sau materiale de la terțe părți (“Materiale ale unor terțe părți”) sau pot furniza linkuri către anumite site-uri web ale unor terțe părți. Prin utilizarea acestor Servicii, luați la cunoștință și sunteți de acord că Apple nu poate fi considerat răspunzător pentru examinarea sau evaluarea conținutului, acurateții, integralității, actualității, validității, respectării drepturilor de autor, legalității, decenței, calității sau oricărui alt aspect al unor asemenea Materiale sau site-uri web ale unor terțe părți. Apple, reprezentanții săi și societățile sale afiliate sau subsidiare nu garantează, nu aprobă, nu susțin și nu își asumă și nu vor avea nicio răspundere față de dvs. sau orice altă persoană pentru orice Servicii, Materiale sau site-uri web ale unor terțe părți ori pentru orice alte materiale, produse sau servicii ale unor terțe părți. Materialele unor terțe părți și linkurile către alte site-uri web sunt furnizate strict pentru propria dvs. comoditate. Sunteți de acord că nu veți utiliza Materiale ale unor terți într-un mod care ar încălca sau viola drepturile niciunei alte părți și că Apple nu este în niciun mod responsabil pentru asemenea utilizări din partea dvs.

E. În măsura în care încărcați orice tip de conținut prin utilizarea Serviciilor, declarați că dețineți toate drepturile conexe, aveți autorizație sau vă este legal permis să încărcați asemenea conținut și că asemenea conținut nu încalcă niciuna dintre condițiile de utilizare aplicabile Serviciilor. Sunteți de acord că Serviciile, inclusiv dar fără a se limita la elemente grafice, clipuri audio și conținut editorial, includ conținut, informații și materiale protejate prin drepturi de proprietate care sunt deținute de către Apple și/sau de către concesionarii săi și sunt protejate prin legile referitoare la proprietatea intelectuală și prin alte legi, incluzând dar fără a se limita la legea dreptului de autor. Sunteți de acord că nu veți utiliza asemenea conținut, informații și protejate prin drepturi de proprietate în niciun alt mod decât cel permis de Servicii și în nici o altă modalitate inconsistentă cu clauzele acestei Licențe sau care încalcă orice drepturi de proprietate ale unei terțe părți sau ale Apple. Nicio porțiune a Serviciilor nu poate fi reprodusă sub nicio formă și prin niciun mijloc. Sunteți de acord să nu modificați, închiriați, dați în leasing, împrumutați, vindeți, distribuiți sau să creați lucrări derivate pe baza Serviciilor, de nicio manieră și nu veți exploata Serviciile în niciun mod neautorizat, inclusiv, fără limitare, utilizarea Serviciilor pentru transmiterea de viruși, viermi, troieni sau alte tipuri de malware pentru computer ori prin violarea sau supra-încărcarea capacității rețelei. De asemenea, sunteți de acord să nu utilizați Serviciile în nicio manieră pentru a hărțui, abuza, spiona, amenința, defăima sau pentru a încălca sau viola în orice fel drepturile oricărei alte părți și că Apple nu este în niciun mod responsabil pentru asemenea utilizări din partea dvs, nici pentru orice mesaje sau transmisii hărțuitoare, amenințătoare, defăimătoare, ofensatoare, ilicite sau ilegale pe care le-ați putea recepționa ca rezultat al utilizării oricăruia dintre Servicii. 

F. În plus, Serviciile și Materialele unor terțe părți ce pot fi accesate din, afișate în sau asociate prin linkuri din cadrul Software-ului Apple nu sunt disponibile în toate limbile sau în toate țările sau regiunile. Apple nu face nicio reprezentare că asemenea Servicii și Materiale ale unor terțe părți sunt adecvate sau disponibile pentru utilizare indiferent de localizarea geografică. În măsura în care optați să utilizați sau să accesați asemenea Servicii și Materiale ale unor terțe părți, o faceți din propria dvs. inițiativă și sunteți responsabil pentru respectarea tuturor legilor în vigoare, inclusiv, dar fără limitare la legile locale în vigoare și la legile privind confidențialitatea și colectarea datelor. Apple și concesionarii săi își rezervă dreptul de a modifica, suspenda, elimina sau dezactiva accesul la orice Servicii în orice moment și fără înștiințare prealabilă. Apple nu va fi în niciun caz răspunzător pentru eliminarea sau dezactivarea accesului la oricare asemenea Servicii. Apple poate impune, de asemenea, limite asupra utilizării sau accesării anumitor Servicii, în orice caz și fără înștiințare prealabilă sau asumare a răspunderii.

6. Încetarea. Prezenta Licență este în vigoare până la încetarea sa. Drepturile dvs. decurgând din prezenta Licență vor înceta automat fără înștiințare din partea Apple dacă nu vă conformați oricărei condiții din această Licență. La încetarea prezentei Licențe, trebuie să încetați orice utilizare a Software-ului Apple și să distrugeți toate copiile, integrale sau parțiale ale acestuia. Prevederile secțiunilor 4, 5, 6, 7, 8, 11 și 12 ale prezentei Licențe vor fi aplicabile și după orice asemenea încetare.

7. Exonerarea de garanții. 
A. Dacă sunteți un client care este consumator (o persoană care utilizează Software-ul Apple în afara activităților comerciale sau profesionale), este posibil să aveți drepturi legale în țara dvs. de reședință care să interzică aplicarea următoarelor limitări în cazul dvs, și, acolo unde sunt interzise, acestea nu se vor aplica în cazul dvs. Pentru a afla informații suplimentare despre drepturi, contactați o organizație locală în domeniul consultanței pentru consumatori.

B. RECUNOAȘTEȚI ȘI ACCEPTAȚI ÎN MOD EXPRES CĂ, ÎN LIMITELE PERMISE PRIN LEGILE ÎN VIGOARE, UTILIZAREA SOFTWARE-ULUI ȘI SERVICIILOR APPLE SE FACE PE PROPRIUL DVS. RISC ȘI CĂ VĂ ASUMAȚI INTEGRAL RISCURILE REFERITOARE LA CALITATEA SATISFĂCĂTOARE, PERFORMANȚĂ, ACURATEȚE ȘI EFORT.

C. ÎN LIMITELE MAXIME PERMISE PRIN LEGILE ÎN VIGOARE, SOFTWARE-UL ȘI SERVICIILE APPLE SUNT FURNIZATE “CA ATARE” ȘI “ÎN FUNCȚIE DE DISPONIBILITATE”, CU TOATE DEFECTELE ȘI FĂRĂ NICIUN FEL DE GARANȚIE, IAR APPLE ȘI CONCESIONARII APPLE (DENUMIȚI COLECTIV “APPLE” ÎN SCOPUL SECȚIUNILOR 7 ȘI 8) SE EXONEREAZĂ DE ORICE GARANȚII ȘI CONDIȚII REFERITOARE LA SOFTWARE-UL ȘI SERVICIILE APPLE, FIE ELE EXPLICITE, IMPLICITE SAU LEGALE, INCLUSIV, DAR FĂRĂ A SE LIMITA LA, GARANȚIILE ȘI/SAU CONDIȚIILE IMPLICITE DE VANDABILITATE, CALITATE SATISFĂCĂTOARE, ADECVARE PENTRU UN ANUMIT SCOP, ACURATEȚE, FOLOSINȚĂ LINIȘTITĂ ȘI NEÎNCĂLCARE A DREPTURILOR TERȚELOR PĂRȚI.

D. APPLE NU GARANTEZĂ CĂ UTILIZAREA SOFTWARE-ULUI ȘI SERVICIILOR APPLE VA FI LIPSITĂ DE PROBLEME, CĂ FUNCȚIILE CONȚINUTE SAU SERVICIILE EXECUTATE ORI FURNIZATE DE SOFTWARE-UL APPLE VOR CORESPUNDE CERINȚELOR DVS, CĂ OPERAREA SOFTWARE-ULUI SAU SERVICIILOR APPLE VA FI NEÎNTRERUPTĂ SAU LIPSITĂ DE ERORI, CĂ ORICE SERVICIU VA CONTINUA SĂ FIE PUS LA DISPOZIȚIE, CĂ SOFTWARE-UL ORI SERVICIILE APPLE VOR FI COMPATIBILE SAU VOR FUNCȚIONA CU ORICE SOFTWARE, APLICAȚII SAU SERVICII ALE UNOR TERȚE PĂRȚI SAU CĂ DEFECTELE DIN SOFTWARE-UL SAU SERVICIILE APPLE VOR FI CORECTATE. INSTALAREA ACESTUI SOFTWARE APPLE POATE AFECTA DISPONIBILITATEA ȘI CAPACITATEA DE UTILIZARE A SOFTWARE-ULUI, APLICAȚIILOR SAU SERVICIILOR UNOR TERȚE PĂRȚI, CÂT ȘI A PRODUSELOR ȘI SERVICIILOR APPLE.

E. ÎN PLUS, RECUNOAȘTEȚI CĂ SOFTWARE-UL ȘI SERVICIILE APPLE NU SUNT DESTINATE SAU ADECVATE PENTRU UTILIZAREA ÎN SITUAȚII SAU MEDII ÎN CARE DEFECTAREA SAU ÎNTÂRZIERILE SOFTWARE-ULUI ORI SERVICIILOR APPLE SAU ERORILE SAU INEXACTITĂȚILE DIN CONȚINUTUL, DATELE SAU INFORMAȚIILE FURNIZATE DE ACESTEA AR PUTEA DUCE LA DECESUL, VĂTĂMAREA CORPORALĂ SAU DAUNE IMPORTANTE FIZICE SAU DE MEDIU, INCLUSIV, DAR FĂRĂ LIMITARE LA, OPERAREA INSTALAȚIILOR NUCLEARE, SISTEMELOR DE NAVIGARE SAU DE COMUNICAȚII AERIENE, SISTEMELOR DE CONTROL AL TRAFICULUI AERIAN, APARATELOR DE MENȚINERE ARTIFICALĂ A VIEȚII SAU A SISTEMELOR DE ARMAMENT.

F. NICIO INFORMAȚIE SAU RECOMANDARE COMUNICATĂ VERBAL SAU ÎN SCRIS DE CĂTRE APPLE SAU UN REPREZENTANT AUTORIZAT APPLE NU VA CONSTITUI O GARANȚIE. ÎN CAZUL ÎN CARE SOFTWARE-UL SAU SERVICIILE APPLE SE VOR DOVEDI DEFECTUOASE, VĂ VEȚI ASUMA INTEGRAL SUPORTAREA COSTURILOR PENTRU TOATE DEPANĂRILE, REPARAȚIILE SAU CORECTURILE NECESARE. UNELE JURISDICȚII NU PERMIT EXCLUDEREA GARANȚIILOR IMPLICITE SAU LIMITĂRILE DREPTURILOR LEGALE APLICABILE ALE CONSUMATORULUI, ASTFEL ÎNCÂT ESTE POSIBIL CA EXCLUDERILE ȘI LIMITĂRILE DE MAI SUS SĂ NU SE APLICE ÎN CAZUL DVS.

8. Limitarea răspunderii. ÎN LIMITELE PERMISE DE LEGILE ÎN VIGOARE, APPLE NU VA FI ÎN NICIUN CAZ RĂSPUNZĂTOR PENTRU VĂTĂMĂRI CORPORALE ȘI NICI PENTRU DAUNE INCIDENTALE, SPECIALE, INDIRECTE SAU CONSECUTIVE DE NICIUN FEL, INCLUSIV, DAR FĂRĂ LIMITARE LA, DAUNELE REZULTATE DIN PIERDERI DE PROFIT, CORUPEREA SAU PIERDEREA DATELOR, INCAPACITATEA DE A TRANSMITE SAU PRIMI DATE SAU INFORMAȚII, ÎNTRERUPEREA ACTIVITĂȚII SAU ORICE ALTE DAUNE SAU PIERDERI COMERCIALE, REZULTATE DIN SAU AVÂND LEGĂTURĂ CU UTILIZAREA SAU INCAPACITATEA DVS. DE A UTILIZA SOFTWARE-UL SAU SERVICIILE APPLE SAU A ORICĂRUI SOFTWARE SAU APLICAȚII ALE UNOR TERȚE PĂRȚI ÎMPREUNĂ CU SOFTWARE-UL SAU SERVICIILE APPLE, INDIFERENT CARE AR FI CAUZA, FĂRĂ A ȚINE CONT DE TEORIA RĂSPUNDERII CIVILE (RĂSPUNDERE CONTRACTUALĂ, EXTRACONTRACTUALĂ SAU DE ALTĂ NATURĂ) ȘI CHIAR DACĂ APPLE A FOST AVIZAT ASUPRA POSIBILITĂȚII UNOR ASTFEL DE DAUNE. UNELE JURISDICȚII NU PERMIT EXCLUDEREA SAU LIMITAREA RĂSPUNDERII PENTRU VĂTĂMĂRI CORPORALE SAU PENTRU DAUNE INCIDENTALE SAU CONSECUTIVE, ASTFEL ÎNCÂT ESTE POSIBIL CA ACESTE LIMITĂRI SĂ NU SE APLICE ÎN CAZUL DVS. Răspunderea totală din partea Apple pentru toate daunele dvs. (în afara celei impune de legislația în vigoare în cazurile de vătămare corporală) nu va depăși în nicio eventualitate suma de cincizeci de dolari americani (50,00 $). Limitările de mai sus se vor aplica inclusiv în cazul în care compensația menționată mai sus nu reușește să își realizeze scopul esențial.

9. Controlul exporturilor. Nu puteți utiliza, exporta sau reexporta Software-ul Apple decât în conformitate cu legislația Statelor Unite ale Americii și cu legislația jurisdicție sau jurisdicții de unde a fost obținut Software-ul Apple. În particular, dar fără limitare, Software-ul Apple nu poate fi exportat sau reexportat (a) în orice țări supuse unui embargo de către Statele Unite ale Americii sau (b) oricărei persoane aflate pe lista “Specially Designated Nationals” a Ministerului de Finanțe din Statele Unite ale Americii sau pe orice alte liste de părți restricționate. Prin utilizarea Software-ului Apple, declarați și garantați că nu vă aflați în niciuna din aceste țări și pe niciuna din aceste liste. De asemenea, sunteți de acord că nu veți utiliza Software-ul Apple în niciun scop interzis de legislația Statelor Unite ale Americii, inclusiv, dar fără limitare, la dezvoltarea, proiectarea, fabricarea sau producția de proiectile, arme nucleare, chimice sau biologice.

10. Utilizatorii finali din Guvernul Statelor Unite. Software-ul Apple și documentația aferentă sunt “Commercial Items” (articole comerciale), așa cum este definit acest termen în clauza 48 C.F.R. (Code of Federal Rules) §2.101, constând în “Commercial Computer Software” (software comercial) și “Commercial Computer Software Documentation” (documentație pentru software comercial), așa cum sunt definiți acești termeni în clauzele 48 C.F.R. §12.212 sau 48 C.F.R. §227.7202, după caz. În conformitate cu clauza 48 C.F.R. §12.212 sau 48 C.F.R. între §227.7202-1 și 227.7202-4, după caz, elementele “Commercial Computer Software” și “Commercial Computer Software Documentation” sunt licențiate utilizatorilor finali din Guvernul Statelor Unite (a) doar drept “Commercial Items” și (b) doar însoțite de aceleași drepturi acordate tuturor celorlalți utilizatori în conformitate cu termenele și condițiile din prezentul document. Drepturile nepublicate sunt rezervate în virtutea legilor drepturilor de autor în vigoare în Statele Unite ale Americii.

11. Legea guvernantă și independența clauzelor. Prezenta Licență va fi guvernată și interpretată în conformitate cu legislația Statului California, excluzând prevederile dreptului internațional privat. Această Licență nu va fi guvernată de Convenția Națiunilor Unite asupra contractelor de vânzare internațională de mărfuri, a cărei aplicare este exclusă în mod expres. Dacă sunteți un consumator din Regatul Unit, prezenta Licență va fi guvernată de legile corespunzătoare jurisdicției reședinței dvs. Dacă, din orice motiv, o instanță a unei jurisdicții competente găsește orice prevedere a Licenței ca fiind inaplicabilă, integral sau parțial, celelalte prevederi rămân în continuare aplicabile integral. 

12. Integralitatea acordului. Limba prevalentă. Această Licență constituie integralitatea acordului între părți cu privire la utilizarea Software-ului Apple licențiat mai departe și înlocuiește toate înțelegerile anterioare sau actuale asupra acestui subiect, cu excepția oricăror termene și condiții suplimentare pe care sunteți solicitat(ă) să le acceptați dacă alegeți să utilizați magazinul online Apple, care vor guverna utilizarea de către dvs. a unui astfel de magazin și orice Servicii achiziționați prin intermediul acestui magazin. Niciun amendament și nicio modificare a prezentei Licențe nu vor căpăta efect în afara cazului în care sunt scrise și semnate de către Apple. Orice traducere a prezentei Licențe este realizată pentru necesități locale și, în eventualitatea unei contradicții între versiunea în limba engleză și versiunea într-o altă limbă, versiunea în limba engleză va prevala în măsura în care acest lucru nu este interzis de legislația locală din jurisdicția dvs.

13. Înștiințări privind terțele părți. 
A. Unele părți ale Software-ului Apple pot utiliza sau include software de la terțe părți și alte materiale protejate prin drepturi de autor. Recunoașterile, condițiile de licențiere și limitările răspunderii pentru asemenea materiale sunt conținute în documentația electronică pentru Software-ul Apple și utilizarea acestor materiale este guvernată de condițiile de utilizare respective.

B. Utilizarea MPEG-4. Acest produs este licențiat sub licența portofoliului de brevete MPEG-4 Systems pentru codarea în conformitate cu standardul MPEG-4 Systems, cu excepția faptului că sunt necesare o licență suplimentară și plata unor redevențe pentru codarea legată de (i) datele stocate sau reproduse pe suporturi fizice, care au fost plătite individual și/sau (ii) date care au fost plătite individual și sunt transmise către un utilizator final pentru stocare permanentă și/sau utilizare. O astfel de licență suplimentară poate fi obținută de la MPEG LA, LLC. Consultați http://www.mpegla.com pentru detalii suplimentare.

Acest produs este licențiat sub licența portofoliului de brevete MPEG-4 Visual pentru utilizare personală și necomercială din partea unui consumator pentru (i) codarea de conținut video în conformitate cu standardul MPEG-4 Visual (“Video MPEG-4”) și/sau (ii) decodarea de conținut video MPEG-4 care a fost codat de un consumator angajat într-o activitate personală și necomercială și/sau a fost obținut de la un furnizor de video licențiat de MPEG LA pentru a furniza conținut video MPEG-4. Nicio licență nu este acordată și nu trebuie considerată ca fiind implicită pentru orice alt fel de utilizare. Informații suplimentare, inclusiv referitoare la utilizarea și licențierea în scopuri promoționale, interne și comerciale pot fi obținute de la MPEG LA, LLC. Consultați http://www.mpegla.com. 

C. Mențiunea H.264/AVC. În măsura în care Software-ul Apple conține funcționalități de codare și/sau decodare AVC, utilizarea comercială a H.264/AVC necesită licențiere suplimentară și se aplică următoarele clauze: FUNCȚIONALITATEA AVC DIN ACEST PRODUS ESTE LICENȚIATĂ ÎN PREZENTA DOAR PENTRU UTILIZARE PERSONALĂ ȘI NECOMERCIALĂ DIN PARTEA UNUI CONSUMATOR PENTRU (i) CODAREA DE CONȚINUT VIDEO ÎN CONFORMITATE CU STANDARDUL AVC (“VIDEO AVC”) ȘI/SAU (ii) DECODAREA DE CONȚINUT VIDEO AVC CARE A FOST CODAT DE UN CONSUMATOR ANGAJAT ÎNTR-O ACTIVITATE PERSONALĂ ȘI NECOMERCIALĂ ȘI/SAU CONȚINUT VIDEO AVC CARE A FOST OBȚINUT DE LA UN FURNIZOR DE VIDEO LICENȚIAT PENTRU A FURNIZA CONȚINUT VIDEO AVC. INFORMAȚIILE REFERITOARE LA ALTE UTILIZĂRI ȘI LICENȚIERI POT FI OBȚINUTE DE LA MPEG LA L.L.C. CONSULTAŢI HTTP://WWW.MPEGLA.COM.

14. Termene și condiții de utilizare pentru software-ul și serviciile furnizate de terțe părți.
Gracenote® Contract de licență pentru utilizatorul final 
Această aplicație sau dispozitiv conține software de la Gracenote, Inc. cu sediul în Emeryville, California („Gracenote”). Software-ul de la Gracenote („Software Gracenote”) oferă acestei aplicații posibilitatea identificării discului și/sau fișierelor, obținerii de informații referitoare la muzică, inclusiv date privind numele, artistul, piesa și titlul („Date Gracenote”) de la servere online sau din bazele de date încorporate (denumite colectiv „Servere Gracenote”), precum și a îndeplinirii altor funcții. Puteți utiliza Datele Gracenote numai prin intermediul funcțiilor acestei aplicații sau ale acestui dispozitiv destinate utilizatorului final.

Sunteți de acord să utilizați Datele Gracenote, Software-ul Gracenote și Serverele Gracenote numai pentru uzul dvs. personal și necomercial. Sunteți de acord să nu atribuiți, să nu copiați, să nu transferați sau să nu transmiteți Software-ul Gracenote sau orice Date Gracenote unei părți terțe. SUNTEŢI DE ACORD SĂ NU UTILIZAŢI SAU SĂ EXPLOATAŢI DATELE GRACENOTE, SOFTWARE-UL GRACENOTE SAU SERVERELE GRACENOTE, DECÂT ÎN MODUL EXPRES PERMIS ÎN ACEST DOCUMENT.

Sunteți de acord că licența dvs. ne-exclusivă de utilizare a Datelor Gracenote, a Software-ului Gracenote și a Serverelor Gracenote va fi anulată dacă încălcați aceste restricții. Dacă licența dumneavoastră este anulată, sunteți de acord să întrerupeți în totalitate orice fel de utilizare a Datelor Gracenote, a Software-ului Gracenote și a Serverelor Gracenote. Gracenote își rezervă toate drepturile asupra Datelor Gracenote, a Software-ului Gracenote și a Serverelor Gracenote, inclusiv toate drepturile de proprietate. În nicio situație, Gracenote nu va fi obligată să vă plătească în nici un fel pentru informațiile pe care le furnizați. Sunteți de acord ca Gracenote, Inc. să își revendice drepturile împotriva dumneavoastră conform acestui Acord, în mod direct sau în numele său propriu.

Serviciul Gracenote service utilizează un identificator pentru a urmări, în scop statistic, interogările. Scopul unui identificator numeric alocat în mod aleatoriu este de a permite serviciului Gracenote să numere interogările fără să știe nimic despre dumneavoastră. Pentru mai multe informații, consultați pagina de web privind politica de confidențialitate a Gracenote pentru serviciul Gracenote Privacy Policy.

Software-ul Gracenote și fiecare element din Datele Gracenote vă sunt licențiate Gracenote Data „așa cum este.” Gracenote nu declară și nu oferă garanții, în mod expres sau implicit, cu privire la acuratețea niciunor date Gracenote din Serverele Gracenote. Gracenote își rezervă dreptul să șteargă date din Serverele Gracenote sau să modifice categoriile de date pentru orice motive considerate suficiente de către Gracenote. Nu se oferă nicio garanție că Software-ul Gracenote sau Serverele Gracenote nu conțin erori sau că funcționarea Software-ului Gracenote sau a Serverelor Gracenote nu va fi întreruptă. Gracenote nu este obligată să vă furnizeze tipuri sau categorii de date noi, îmbunătățite sau suplimentare, pe care Gracenote le-ar putea furniza în viitor și are libertatea de a întrerupe în orice moment furnizarea serviciilor sale.GRACENOTE ESTE EXONERATĂ DE TOATE GARANŢIILE, EXPRESE SAU IMPLICITE, INCLUSIV, DAR NELIMITAT LA, GARANŢIILE IMPLICITE DE POSIBILITATE DE COMERCIALIZARE, DE ADECVARE PENTRU UN SCOP ANUME, DE TITLU ŞI DE NE-VIOLARE. GRACENOTE NU GARANTEAZĂ REZULTATELE CARE VOR FI OBŢINUTE PRIN UTILIZAREA DE CĂTRE DUMNEAVOASTRĂ A SOFTWARE-ULUI GRACENOTE SAU A ORICĂRUI SERVER GRACENOTE. ÎN NICI UN CAZ GRACENOTE NU VA FI RĂSPUNZĂTOARE PENTRU NICIUN FEL DE DAUNE SECUNDARE SAU CARE REZULTĂ DIN UTILIZARE SAU PENTRU NICIO PIERDERE DE PROFIT SAU DE VENITURI.

EA1528
7.12.2017